Missä köyhiä, siellä pahimmin koukuttavia pelikoneita – Ero hyväosaisten asuinalueisiin jopa sata prosenttia

THL selvitti rahapeliautomaattien sijoittelun koko maassa. Tutkijat peräänkuuluttavat keinoja puuttua sijoitteluun.

Rahapeliautomaatit sijaitsevat Suomessa siellä, missä asuu eniten köyhiä, vähän koulutettuja ja muuten vähäosaisia ihmisiä.

Veikkaus julkisti viime kuussa tiedot rahapeliautomaattien sijoittelusta postinumeroittain. HS teki aineiston pohjalta analyysin pääkaupunkiseudun tilanteesta. Analyysi osoitti, että pääkaupunkiseudulla pelikoneita on runsaasti siellä, missä asuu vähäosaisia.